**ការសំភាសន៍របស់អ៊ុំប្រុស យើម ឌិន**

ក៖ អ្នកដែរសំភាសន៍ ជាង ស៊ីអ៊ាវ ខ៖ អ្នកដែរអោយគេសំភាសន៍ យើម ឌិន

**ការសង្ខេបប្រវត្តិរបស់ យើម ឌិន**

អ៊ុំប្រុស យើម ឌិន មានអាយុ66ឆ្នាំ នៅក្នុងឆ្នាំ 2013 អ៊ុំប្រុស យើម ឌិន មានភេទប្រុស។

អ៊ុំប្រុស យើម ឌិន មានទីលំនៅបច្ចុប្បន្ននភូមិខ្ពកឃុំកោះឧកញ៉ាទ័យស្រុក ខ្សាច់ កណ្ដាល ខេត្តកណ្ដាល។

ក៖ ចឹងជាដំបូងខ្ញុំអរគុណអ៊ុំដែរបានអោយខ្ញុំពិភាក្សាជាមួយពូដែរទាក់ទងពីប្រវត្តិរបស់អ៊ុំ ហើយការសំភាសន៍ទាំងអស់នេះត្រូវបានរៀបចំដោយសកលវិទ្យាល័យមួយដែរនៅអាមេរិចដែរមានឈ្មោះថាBYU ហើយដោយសារតែសកលវិទ្យាមានគោលបំណងចង់រក្សាពីប្រវត្តិរបស់ប្រជាជនខ្មែរ ដើម្បីទុកអោយកូនចៅជំនាន់ក្រោយៗៗអោយពួកគាត់ បានស្គាល់នឹងបានដឹងពីប្រវត្តិរបស់ឪពុកម្ដាយនឹង ប្រវត្តិរបស់ដូនតាចឹងនៅពេលដែរខ្ញុំបានសំភាសន៍អ៊ុំ ហើយខ្ញុំនឹងដាក់ការសំភាសន៍របស់អ៊ុំទាំងអស់នេះទៅក្នុងវេបសាយរបស់សាលាដែរមានឈ្មោះថា [www.cambodianoralhistories.byu.edu](http://www.cambodianoralhistories.byu.edu) ចឹងសំរាប់អ៊ុំយល់ព្រមដើម្បីអោយខ្ញុំដាក់ការសំភាសន៍ទាំងអស់នឹងទៅក្នុងវេបសាយរបស់សាលាដែរទេអ៊ុំ?

ខ៖ បាទ!! មានអីសំភាសន៍ទៅបាទ

ក៖ បាទអ៊ុំចឹងសំរាប់ខ្ញុំជាអ្នកសំភាសន៍អ៊ុំខ្ញុំមានឈ្មោះថា ជាង ស៊ីអ៊ាវ ហើយថ្ងៃខែដែរ ខ្ញុំបានសំភាសន៍អ៊ុំគឺនៅថ្ងៃទី1ខែ6 ឆ្នាំ2018 ហើយការសំភាសន៍ទាំងអស់នេះធ្វើឡើងនៅភូមិនឹងភូមិអីគេដែរអ៊ុំ?

ខ៖​ នៅភូមិខ្ពក

ក៖ ភូមិខ្ពក

ខ៖ ឃុំកោះឧកញ៉ាទ័យ នៅស្រុកខ្សាច់កណ្ដាល នៅខេត្តកណ្ដាល

ក៖ ស្រុកអីគេដែរអ៊ុំ?

ខ៖ ស្រុកខ្សាច់កណ្ដាល

ក៖ ស្រុកខ្សាច់កណ្ដាលបាទ?

ខ៖ នៅខេត្តកណ្ដាល ឃុំកោះឧកញ៉ាទ័យ

ក៖ បាទ!!អ៊ុំបាទ?

ខ៖ ឃុំគេមានចង់ដឹងឃុំណាគេចង់ដឹងតែស្រុកនឹង

ក៖ ប៉ុន្តែចុះសំរាប់អ៊ុំមានឈ្មោះពេញរបស់អ៊ុំនឹងមានឈ្មោះអីគេដែរអ៊ុំ?

ខ៖ ខ្ញុំមានឈ្មោះខ្ញុំឈ្មោះយើម ឌិន

ក៖ ឈ្មោះយើម ឌិនហោសអ៊ុំ ប៉ុន្តែមានឈ្មោះហៅក្រៅទេអ៊ុំ?

ខ៖ បាទ!!អត់មានទេអត់មានទេ

ក៖ ចុះកាលពីក្មេងនឹងធ្លាប់មានមិត្តភក្តិរឺមួយក៏បងប្អូនណាហៅឈ្មោះអ៊ុំអីផ្សេងដែរអត់?

ខ៖ អត់មានទេមានតែហៅចឹង

ក៖ អូ៎!!បាទអ៊ុំចុះអ៊ុំសព្វថ្ងៃអាយុប៉ុន្មានដែរអ៊ុំ?

ខ៖ ខ្ញុំអាយុ66ឆ្នាំ

ក៖ ចុះអ៊ុំកើតនៅថ្ងៃខែឆ្នាំណាអ៊ុំមានចងចាំទេ?

ខ៖ ទេខ្ញុំអត់ចាំទេនេះខ្ញុំដឹងថាខ្ញុំកើតនៅឆ្នាំ1952នឹងប៉ុន្តែថ្ងៃខ្ញុំអត់ដឹងទេ ប៉ុន្តែខ្ញុំចាំតែនៅឆ្នាំ1952នឹង

ក៖ ចឹងខែក៏អ៊ុំអត់ចាំដែរណអ៊ុំ?

ខ៖ បាទ!!អត់ចាំទេបាទ

ក៖ ចុះសំរាប់ឆ្នាំច័ន្ទគតិនឹងអ៊ុំឆ្នាំអីគេដែរអ៊ុំលក្ខណះឆ្នាំជូត ឆ្លូវ ខាល ថោះហាសអ៊ុំ?

ខ៖ ខ្ញុំឆ្នាំម៉្សាញ់

ក៖ ចឹងអ៊ុំឆ្នាំម៉្សាញ់ណអ៊ុំ?

ខ៖ បាទ!!ហេនឹងឆ្នាំនឹងហើយ

ក៖ បាទ!!ចុះទីកន្លែងកំណើតរបស់អ៊ុំនឹងអ៊ុំកើតនៅណាដែរអ៊ុំ?

ខ៖ ខ្ញុំកើតនៅនឹង

ក៖ ភូមិ?

ខ៖ ភូមិខ្ពក

ក៖ ភូមិខ្ពក អើរឃុំកោះឧកញ៉ាទ័យ?

ខ៖ ឃុំកោះឧកញ៉ាទ័យ

ក៖ ឃុំកោះឧកញ៉ាទ័យហើយនឹងស្រុក?

ខ៖ ស្រុកខ្សាច់កណ្ដាល

ក៖ ស្រុកខ្សាច់កណ្ដាល នឹងខេត្តកណ្ដាល ចុះសំរាប់អ៊ុំមានបងប្អូនចំនួនប៉ុន្មាននាក់ដែរអ៊ុំ?

ខ៖ ខ្ញុំមានបងប្អូនតែពីរនាក់ទេ

ក៖ ប្រុសទាំងពីររឺក៏យ៉ាងម៉េចដែរអ៊ុំ?

ខ៖ ប្រុសទាំងពីរប៉ុន្តែស្លាប់បាត់ហើយនៅតែខ្ញុំទេ

ក៖ ប៉ុន្តែប្អូនរបស់អ៊ុំរឺមួយក៏បងរបស់អ៊ុំដែរ?

ខ៖ ប្អូនខ្ញុំបងវា

ក៖ អូ៎!!ប៉ុន្តែគាត់មានឈ្មោះអីគេដែរអ៊ុំ?

ខ៖ វាឈ្មោះយើម ឌឹម

ក៖ ប្អូនរបស់អ៊ុំហាស?

ខ៖ បាទ!!វាឈ្មោះយើម ឌឹម

ក៖ អូ៎!!ចុះអ៊ុំគិតថាអ៊ុំធ្លាប់មានអនុស្សាវរីយ៍អីជាមួយប្អូនរបស់អ៊ុំកាលពីគាត់នៅរស់ទេអ៊ុំ?

ខ៖ និយាយស្អីគេមិញ?

ក៖ ចង់និយាយថាកាលពីនៅក្មេងៗៗហាសអ៊ុំធ្លាប់មានអនុស្សាវរីយ៍អីជាមួយគា្នដែរទេ?

ខ៖ អូ៎!!វាស្លាប់តាំងពីតូចម៉េសខ្ញុំមិនដឹងដែរ វានៅសុខៗៗស្លាប់

ក៖ អូ៎!!ចឹងហោសគាត់ស្លាប់ដោយសារតែមូលហេតុអីគេដែរអ៊ុំ?

ខ៖ ឈឺជំងឺធម្មតានឹងហាស

ក៖ អូ៎!!ប៉ុន្តែកាលពីគាត់ស្លាប់នឹងនៅឆ្នាំណាដែរអ៊ុំ?

ខ៖ អើរខ្ញុំអត់ចាំទេអោយចាំនឹងអត់ចាំសោះ

ក៖ ប៉ុន្តែដូចជានៅក្មេងប្រហែលជាអាយុប៉ុន្មានដែរទៅអ៊ុំពេលណុងហាស?

ខ៖ អើរវាមានប្រពន្ធមានអីហើយនឹងហាសប៉ុន្តែគ្រាន់តែវាអត់ចាំហាស

ក៖ អូ៎!!ចឹងហោសអ៊ុំ?

ខ៖ បាទ!!

ក៖ អូ៎!!បាទអ៊ុំបាទ?

ខ៖ វាមិនបានចាំប្រវត្តិពីដើមហាសវាមិនចាំចឹងហាស

ក៖ បាទ!!អ៊ុំបាទចុះម្ដាយរបស់អ៊ុំនឹងមានឈ្មោះអីគេដែរអ៊ុំ?

ខ៖ មានឈ្មោះសួន យួន

ក៖ មានឈ្មោះទួន យួន?

ខ៖ ឈ្មោះសួន

ក៖ មានឈ្មោះសួន យួនហោសអ៊ុំ?

ខ៖ បាទ!!ហើយឪពុករបស់ខ្ញុំគាត់មានឈ្មោះប៊ូ យើម

ក៖ ចុះអើរឪពុករបស់អ៊ុំនឹងមានឈ្មោះប៊ូង យើម?

ខ៖ ឈ្មោះប៊ូ

ក៖ គាត់មានឈ្មោះប៊ូ យើម ចុះម្ដាយរបស់អ៊ុំរហូតទាល់តែឥឡូវនឹងគាត់អាយុប៉ុន្មានដែរអ៊ុំចាំទេ?

ខ៖ ម៉ែរបស់ខ្ញុំនឹងមានតែចូល80ឆ្នាំហើយឥឡូវនឹងហោស

ក៖ អូ៎!!គាត់ចូល80ឆ្នាំហោសអ៊ុំ?

ខ៖ បាទ!!ប៉ុន្តែគាត់ស្លាប់អស់ហើយនឹង

ក៖ ប៉ុន្តែសំរាប់ឪពុករបស់អ៊ុំនឹងបងម្ដាយរបស់អ៊ុំប៉ុន្មានឆ្នាំដែរអ៊ុំចាំអត់?

ខ៖ បងប្រហែលជា4ឆ្នាំអីណោះ

ក៖ បង4ឆ្នាំចឹងគាត់80ឆ្នាំជាងដែរណអ៊ុំ?

ខ៖ បាទ!!គាត់ចូល80ឆ្នាំលើសហើយនឹងឪពុកម្ដាយរបស់ខ្ញុំ

ក៖ បាទ!!អ៊ុំបាទ?

ខ៖ គាត់ស្លាប់យូរអស់ហើយនឹង

ក៖ គាត់ស្លាប់នៅជំនាន់ណាអ៊ុំមានដឹងអត់អ៊ុំចាំអត់?

ខ៖ តាប៊ូស្លាប់នៅជំនាន់លុនណុលទេជំនាន់លុនណុលនឹងហើយ

ក៖ ចុះម្ដាយរបស់អ៊ុំវិញ?

ខ៖ ម្ដាយរបស់ខ្ញុំនៅជំនាន់នឹង

ក៖ អូ៎!!ទើបតែថ្មីៗៗនឹងដែរទេណអ៊ុំ?

ខ៖ បាទ!!10ឆ្នាំជាងហើយ

ក៖ អូ៎!!បាទអ៊ុំចុះម្ដាយរបស់អ៊ុំគាត់កើតនៅណាដែរអ៊ុំមានដឹងអត់?

ខ៖ ម្ដាយរបស់ខ្ញុំនឹងគាត់កើតនៅនឹងតែម្ដង

ក៖ កើតនៅនឹងហោស?

ខ៖ បាទ!!

ក៖ ចុះឪពុករបស់អ៊ុំវិញ?

ខ៖ កើតនៅនឹងដូចគា្ន

ក៖ អូ៎!!ចឹងនៅស្រុកភូមិជាមួយគា្នណអ៊ុំ?

ខ៖ បាទ!!នៅស្រុកភូមិជាមួយគា្ននឹង

ក៖ ចុះកាលពីឪពុករបស់អ៊ុំនៅរស់គាត់ធ្វើអីគេដែរសំរាប់ចិញ្ចឹមជីវិត នឹងចិញ្ចឹមក្រុមគ្រួសារហាសអ៊ុំ?

ខ៖ គាត់ធ្វើកសិករធ្វើចំការអីនឹង

ក៖ អានឹងសំរាប់ចិញ្ចឹមកូនចៅណអ៊ុំ?

ខ៖ បាទ!!គាត់អត់មានអីក្រៅពីធ្វើចំការទេ

ក៖ គាត់ស្លូតរឺមួយក៏កាចដែរអ៊ុំ?

ខ៖ អើរឪពុករបស់ខ្ញុំនឹងគាត់កាចណាស់

ក៖ ចុះម្ដាយរបស់អ៊ុំគាត់ធ្វើអីគេសំរាប់ចិញ្ចឹមជីវិតនឹងចិញ្ចឹមក្រុនគ្រួសារដែរអ៊ុំ?

ខ៖ ធ្វើកសិករនឹងត្បាញអីដូចចឹង

ក៖ ធ្វើដូចគា្នហោសអ៊ុំ?

ខ៖ បាទ!!ធ្វើចឹង

ក៖ ចុះគាត់កាចរឺមួយក៏ស្លូតដែរអ៊ុំ?

ខ៖ ម្ដាយរបស់ខ្ញុំនឹងគាត់ស្លូតទេកាចតែឪពុករបស់ខ្ញុំទេ ឪពុករបស់ខ្ញុំគាត់កាចពេលដែរយើងខុសទេណាស់

ក៖ បាទ!!អ៊ុំបាទ?

ខ៖ ឧបម៉ាថាគាត់ប្រាប់អោយទៅចឹងទៅបែជាយើងទៅត្បូងនឹងដឹងតែត្រូវរបស់គាត់ហើយ ប៉ុន្តែបើប្រាប់ថាទៅជើងនឹងទៅតាមគាត់នឹងអត់អីទេ

ក៖ តែបើយើងធ្វើតាមគាត់អត់អីទេ?

ខ៖ នឹងគាត់អត់វៃទេ

ក៖ អូ៎!!បាទចុះអ៊ុំមានចងចាំអនុស្សាវរីយ៍អី កាលអ៊ុំនៅជាមួយមួយឪពុកម្ដាយរបស់អ៊ុំទេ ដែរលក្ខណះថាទៅស្រែអីដែរអ៊ុំចងចាំអត់ភ្លេចហាស?

ខ៖ អើរខ្ញុំកាលពីគាត់ស្លាប់ទៅនឹងខ្ញុំនៅតូចៗៗពេកខ្ញុំអាយុ9ឆ្នាំឪពុករបស់ខ្ញុំស្លាប់

ក៖ បាទ!!អ៊ុំបាទ?  
ខ៖ ដល់ពេលចឹងប្រវត្តិនឹងខ្ញុំអត់សូវចាំទេនៅជាមួយឪពុកចឹងហាស បើចាំនឹងចាំថាយប់ចឹងមានបុណ្យ មានទានចឹងគាត់នាំទៅជិះសេះលេងល្ខោនអីនៅវត្តចឹងហាស

ក៖ អូ៎!!ជិះសេះទៅជាមួយគាត់ហោសអ៊ុំ?

ខ៖ នឹងហើយជិះកគាត់នឹងហាស

ក៖ អូ៎!!ជិះកគាត់មួយគាត់ទេហោសខ្ញុំស្មានតែជិះសេះ?

ខ៖ អត់ទេជិះសេះអានឹងគេហៅជិះសេះ

ក៖ បាទ!!អ៊ុំបាទចុះជាមួយម្ដាយរបស់អ៊ុំគិតថាមានប្រវត្តិអីជាមួយគាត់ទេ?

ខ៖ ម្ដាយរបស់ខ្ញុំនឹងខ្ញុំនៅជាមួយគាត់នឹងជូចត់ណាស់ ដោយសារតែឪពុករបស់ខ្ញុំស្លាប់បាត់ទៅខ្ញុំនៅជា មួយគាត់ចឹងខ្ញុំនៅជាមួយគាត់រហូត

ក៖ បាទ!!ដោយសារតែម្ដាយរបស់អ៊ុំទើបតែស្លាប់ថ្មីៗៗ ចឹងដូចជាគាត់នៅជាមួយអ៊ុំច្រើនឆ្នាំដែរណអ៊ុំ?

ខ៖ បាទ!!ម៉ែរបស់ខ្ញុំនឹងនៅជាមួយខ្ញុំរហូត

ក៖ ប៉ុន្តែដូចជាមានជាប្រវត្តិអីដែរអ៊ុំគិតថាអ៊ុំអាចចាំបានខ្លះៗៗដែរទេអ៊ុំ?

ខ៖ អើរមានប្រវត្តិអីមានតែប្រវត្តិគាត់ជួយចិញ្ចឹមយើងតាំងពីតូចៗៗមកប៉ុណ្ណឹងមានតែប៉ុណ្ណឹងមានប្រវត្តិ មកពីណាទៀត

ក៖ បាទ!!អ៊ុំបាទ?

ខ៖ ហើយគាត់អត់មានយកប្ដីទៀតទេម៉ែរបស់ខ្ញុំនឹង

ក៖ អូ៎!!ល្អតើអ៊ុំ?

ខ៖ បាទ!!ម៉ែរបស់ខ្ញុំគាត់អត់យកប្ដីទៀតទេទាល់តែគាត់ស្លាប់នឹង

ក៖ អូ៎!!ប៉ុន្តែពេលណុងគាត់ធ្វើអីគេដែរទៅចឹងអ៊ុំ?

ខ៖ គាត់ធ្វើត្បាញអីចឹង ត្បាញសំពត់ ត្បាញក្រម៉ាអីចឹងហាស

ក៖ អូ៎!!បាទអ៊ុំបាទ?

ខ៖ ហើយគាត់ធ្វើចំការបន្តិចបន្តួចអីចឹងទៅ មីអូនចេញ

ក៖ អូ៎!!បាទចុះឪពុករបស់អ៊ុំគាត់មានធ្លាប់ប្រាប់ពីប្រវត្តិរបស់គាត់កាលពីនៅក្មេងដែរទេ ថាគាត់ធ្លាប់ធ្វើអីគេដែរខ្លះចឹងហាសអ៊ុំ?

ខ៖ ឪពុករបស់ខ្ញុំហោស?

ក៖ បាទ!!អ៊ុំ?

ខ៖ ឪពុករបស់ខ្ញុំគាត់ធ្វើជាកសិករនឹងគាត់ធ្វើស្រែធ្វើចំការនឹងដូចតែគា្ននឹង គាត់មានបានធ្វើមន្ត្រីអីអត់ទេ គាត់ធ្វើចំការនឹង

ក៖ អូ៎!!ម្ដាយរបស់អ៊ុំវិញគាត់មានធ្លាប់ប្រាប៉ពីប្រវត្តិកាលពីគាត់នៅក្មេងទៅអ៊ុំទេ?

ខ៖ គាត់នៅស្រុកខ្ញុំនឹងធ្វើតែចំការទេ នៅស្រុកនឹងកាលពីជំនាន់ណុងហាសណាស់

ក៖ អូ៎!!បាទៗៗអ៊ុំបាទ?

ខ៖ អត់មានកាលនៅជំនាន់សង្គមរាស្ត្រនិយមអត់សូវមានអ្នកធ្វើមន្ត្រីរាជការ

ក៖ បាទ!!អ៊ុំបាទ?

ខ៖ មិនមែនដូចជំនាន់នេះទេជំនាន់នេះបានសំបូរមន្រ្តីរាជការ

ក៖ បាទ!!ត្រូវហើយអ៊ុំ?

ខ៖ កាលពីជំនាន់ណុងវាធម្មតាទេកាលជំនាន់ចាស់ពីដើមហាសប្អូនឯងដឹងហើយម្ដាយរបស់ប្អូនឯងដឹង ហើយថាស្រីៗៗនឹងមិនសូវអោយរៀនប៉ុន្មានទេ

ក៖ បាទ!!អ៊ុំបាទត្រូវ?

ខ៖ ជំនាន់ណុងមិនដឹងមែនទេអូន

ក៖ បាទ!!ត្រូវហើយអ៊ុំ?

ខ៖ ខ្លាចធ្វើសំបុត្រទៅសង្សារអីចឹងហាស

ក៖ បាទ!!អ៊ុំបាទគេខា្លច?

ខ៖ បាទ!!ចឹងបានជាជំនាន់ពួកម្ដាយរបស់ខ្ញុំនឹងក៏អត់ចេះអក្សរដែរស្រីៗៗហោស

ក៖ បាទ!!ចឹងម្ដាយរបស់អ៊ុំនឹងក៏គេអត់អោយរៀនដែរមែនទេអ៊ុំ?

ខ៖ បាទ!!គេអត់អោយរៀនទេ

ក៖ គេខា្លចសរសេរសំបុត្រទៅសង្សារអីចឹង?

ខ៖ បាទ!!នឹងហើយក្មួយឯងដឹងហើយថាចាស់ពីដើមនឹងគាត់និយាយចឹង

ក៖ បាទ!!អ៊ុំបាទត្រូវ

ខ៖ បាទ!!ហើយដល់ពេលដែរជំនាន់ប្អូនឯងនឹងបានខំប្រឹងរៀននឹង

ក៖ បាទ!!គេអោយសិទ្ធិស្មើរគា្នណអ៊ុំ?

ខ៖ បាទ!!នរណាមិនរៀននឹងសិទ្ធិរបស់អ្នកឯងមិនចឹង

ក៖ អត់ចេះអត់មានការងារធ្វើ?

ខ៖ បាទ!!ប៉ុន្តែជំនាន់ពីដើមនឹងអត់អោយរៀនទេម៉ែឪអោយតែមនុស្សប្រុសៗៗទេ

ក៖ និយាយរួមមនុស្សស្រីចាំយកមនុស្សប្រុសចូលដណ្ដឹងតែម្ដងហោសអ៊ុំ?

ខ៖ បាទ!!គេអត់អោយយករៀនអីទេ

ក៖ ចុះឧទាហរកណ៍ថាមនុស្សស្រីគាត់រៀងក្រ ហើយគាត់មុខអាក្រក់ទៀតមិនអត់មានប្ដី?

ខ៖ បាទ!!ហេពីដើមនឹងអត់ទេពីដើមនឹងដោយសារតែមុខអាក្រក់ក៏ដោយ

ក៖ ក៏ត្រូវយកដែរ?

ខ៖ បាទ!!ក៏ត្រូវបានគេដណ្ដឹងដែរធ្វើម៉េចអោយតែកូនចៅនឹងត្រឹមត្រូវ

ក៖ បាទ!!អ៊ុំបាទនឹង?

ខ៖ គេមិនមែនមើលតែប្អូនឯងទេគេមើលទាំងឪពុកម្ដាយរបស់អូណឯងទៀតណ?

ក៖ អូ៎!!ចឹងហោសអ៊ុំ?

ខ៖ បាទ!!អានឹងចឹងពីដើមហាស

ក៖ បាទ!!អ៊ុំបាទ?

ខ៖ បាទ!!តិចថាប្អូនឯងនឹងស្អាតប៉ុណ្ណឹងអីដើរស្អីៗៗចឹងទៅលើកអោយហោស

ក៖ បាទ!!

ខ៖ កុំថាប្អូនឯងសផ្លឹងប៉ុណ្ណឹងហោសអត់អោយទេ

ក៖ បាទ!!អ៊ុំបាទ?

ខ៖ បាទ!!នឹងហើយទោះបីខ្មៅក្រញេសក៏ដោយអោយតែធ្វើការងារចំណាប់ចំនួនបានគេអោយ រួចធ្វើការដណ្ដឹងនឹងមិនមែនមកដណ្ដឹងភា្លមឥឡូវនឹងទេណាស់ទៅបំរើខាងស្រីមួយឆ្នាំអីណោះ

ក៖ ចុះលឺគេថាមានផ្គាប់ផ្ទះផ្គាប់អីទៀតហោសអ៊ុំ?

ខ៖ បាទ!!មានផ្គាប់ផ្ទះផ្គាប់អីចឹងទៅ

ក៖ ថាអោយចេះធ្វើផ្ទះធ្វើអីចឹង?

ខ៖ បាទ!!បើថាអត់ផ្គាប់ទេប្អូនឯងនឹងត្រូវទៅនៅខាងស្រីនឹងមួយឆ្នាំទៅមើលចរឹករឹកពា បើមិនកើតប្ដេចពាក់កណ្ដាលចោលនឹង

ក៖ អូ៎!!ចឹងទៀត?

ខ៖ បាទ!!ចឹងនឹង

ក៖ ប៉ុន្តែពេលនឹងអត់ទាន់ការទេណអ៊ុំ?

ខ៖ បាទ!!មិនទាន់ការទេ

ក៖ ប៉ុន្តែអោយយើងទៅនៅខាងស្រីមើលចរឹកយើងសិននឹង?

ខ៖ មិនដូចឥឡូវនឹងឥឡូវយើងតគិតថាគ្រាន់តែភ្ជាប់ពាក្យថ្ងៃនឹងឌុបគា្នដើរលេងចឹងហោស?

ក៖ បាទ!!អ៊ុំបាទ

ខ៖ ចឹងហើយប្អូនឯងមុននឹងចូលដណ្ដឹងនឹងសួរសិនថាយកខ្ញុំរឺមួយក៏អត់ នឹងហើយពីដើមនឹងអត់បានទេណាស់

ក៖ បាទ!!ចឹងគេតឹងរឹងហាសណអ៊ុំ?

ខ៖ បាទ!!ត្រូវសួរម៉ែឪគេទៀតអូពីដើមនឹងតឹងរឹងណាស់

ក៖ ចុះយាយតាខាងឪពុកនឹងអ៊ុំមានស្គាល់ឈ្មោះគាត់ដែរអ៊ុំ?

ខ៖ ខ្ញុំអត់ចាំទេយាយតាខាងឪពុកម្ដាយរបស់ខ្ញុំហោស

ក៖ ឈ្មោះគាត់ក៏អ៊ុំអត់ចាំដែរហោសអ៊ុំ?

ខ៖ ហេ៎!!ឪពុកជីដូនជីតាខាងឪពុករបស់ខ្ញុំនឹងខ្ញុំចាំឈ្មោះហាសប៉ុន្តែមិនដឹងថាប្រវត្តិរបស់គាត់ធ្វើអីទេ

ក៖ ប៉ុន្តែគាត់មានឈ្មោះអីយាយតាខាងឪពុកហាស?

ខ៖ ខ្ញុំចាំតែឈ្មោះគាត់ទេយាយតាត្រកូលគាត់ខ្ញុំអត់ចាំទេ

ក៖ បាទ!!អ៊ុំបាទ?

ខ៖ ខាងឪពុករបស់ខ្ញុំឪពុករបស់ខ្ញុំគាត់មានឈ្មោះតាប៊ូ ម្ដាយរបស់គាត់មានឈ្មោះយាយយន្ត

ក៖ នឹងខាងឪពុក?

ខ៖ បាទ!!ខាងឪពុក ប៉ុន្តែបើយាយតាខាងម្ដាយរបស់ខ្ញុំវិញឈ្មោះតាសួន យាយចាប

ក៖ បាទ!!អ៊ុំបាទ?

ខ៖ ខ្ញុំចាំបានតែប៉ុណ្ណឹងប៉ុន្តែត្រកូលយាយតាគាត់ខ្ញុំអត់ចាំទេ

ក៖ ចុះយាយតាខាងម្ដាយអ៊ុំមានដឹងថាគាត់កើតនៅណាហើយគាត់ធ្វើអីទេ?

ខ៖ គាត់នៅនឹងស្រុកកំណើតគាត់នៅនឹងទាំងប្ដីទាំងប្រពន្ធ

ក៖ ទាំងអស់ទាំងយាយតា?

ខ៖ បាទ!!ទាំងអស់នឹងទាំងសងខាងបាទនៅនឹងទាំងអស់នឹង

ក៖ អូ៎!!

ខ៖ បាទ!!ពីដើមយាយខាងឪពុកម្ដាយរបស់ខ្ញុំនៅទួលមួយទៀតហោសគ្រាន់តែភូមិជាប់គា្ននឹងហាស

ក៖ បាទ!!អ៊ុំបាទ?

ខ៖ ប៉ុន្តែបើជីតាខាងឪពុករបស់ខ្ញុំនឹងនៅផ្ទះនេះនឹង

ក៖ អូ៎!!បាទអ៊ុំបាទ?

ខ៖ នៅផ្ទះចាប់ហ៊ូយនេះ

ក៖ ប៉ុន្តែដូចជាយាយតាខាងម្ដាយអ៊ុំមានដឹងថាគាត់ធ្វើអីពីមុនទេ?  
ខ៖ធ្វើតែកសិករទេជឿខ្ញុំទៅកាលពីជំនាន់ណុងអត់មានធ្វើអីក្រៅពីនឹងទេ

ក៖ ប៉ុន្តែអ៊ុំកើតទាន់យាយតាខាងម្ដាយទេអ៊ុំ?

ខ៖ ខ្ញុំកើតទាន់យាយតាខាងម្ដាយហោសប៉ុន្តែនៅតូច

ក៖ យាយតាខាងម្ដាយអ៊ុំកើតទាន់?

ខ៖ ខ្ញុំកើតទាន់នឹងហាសខ្ញុំទាន់ទាំងអស់នឹងហាស

ក៖ ចឹងខាងឪពុកក៏អ៊ុំកើតទាន់ដែរណ?

ខ៖ បាទ!!កើតទាន់ដែរនឹង

ក៖ អូ៎!!

ខ៖ ប៉ុន្តែគ្រាន់តែខ្ញុំនៅតូចខ្ញុំចាំមុខគាត់ច្បាស់ណាស់ខ្ញុំនៅតូច

ក៖ ចឹងឥឡូនឹងគាត់អាយុប៉ុន្មានក៏អ៊ុំអត់ដឹងដែរណអ៊ុំ?

ខ៖ បាទ!!ខ្ញុំអត់ដឹងទេដោយសារតែខ្ញុំនៅតូចពេកតូចណាស់

ក៖ បាទ!!អ៊ុំបាទ?

ខ៖ ម៉េចបានខ្ញុំចាំចឹងបានខ្ញុំថាចឹងខ្ញុំស្គាល់តារបស់ខ្ញុំច្បាស់ពីព្រោះកាលនឹងខ្ញុំជីដូនជីតារបស់ខ្ញុំនឹង មានប្រុសតែខ្ញុំមួយទេ

ក៖ បាទ!!អ៊ុំបាទ?

ខ៖ ជាកូនទោលចឹងហាស

ក៖ បាទ!!អ៊ុំបាទ?

ខ៖ ចឹងតារបស់ខ្ញុំនឹងបានយកខ្ញុំមកលេងចឹងហាស ជួនកាលតាខាងម៉ែរបស់ខ្ញុំទៅលេងចឹងទៅ

ក៖ បាទ!!អ៊ុំបាទត្រូវ?

ខ៖ បាទ!!នឹងចឹង

ក៖ ចុះអ៊ុំគិតថាអ៊ុំមករស់នៅនឹងយូរនៅអ៊ុំ?

ខ៖ ខ្ញុំតាំងពីកើតមកនឹងខ្ញុំនៅនឹងតរហូតនឹងខ្ញុំគ្មានបានទៅណាទេជំនាន់អាពតនឹងក៏ខ្ញុំនៅនឹងដែរ

ក៖ អូ៎!!ចឹងអ៊ុំនៅនឹងរហូតតែម្ដង?

ខ៖ បាទ!!នៅនឹងរហូតនឹងនៅកោះឧកញ៉ាទ័យនឹងរហូតនឹងកាលពីជំនាន់អាពតនឹងគេដូរភូមិ

ក៖ គេដូរចុះអ៊ុំចប់ពីពលពតនឹងបានអ៊ុំមកវិញ?

ខ៖ បាទ!!មកវិញ

ក៖ បាទ!!ចុះអ៊ុំគិតថាអ៊ុំមានកូនចៅណារឺមួយក៏បងប្អូនណាដែរទៅរស់នៅក្រៅប្រទេសទេអ៊ុំ?

ខ៖ ខ្ញុំអត់មាន

ក៖ ប៉ុន្តែខាងប្រពន្ធរបស់អ៊ុំក៏អត់មានដែរ?

ខ៖ ខាងប្រពន្ធនឹងក៏អត់ដែរ

ក៖ អូ៎!!ចឹងមានតែនៅស្រុកខ្មែរទាំងអស់ហើយណអ៊ុំ?

ខ៖ បាទ!!នៅស្រុកខ្មែរទាំងអស់នឹង

ក៖ ចុះដូចជាភរិយារបស់អ៊ុំនឹងមានឈ្មោះអីគេដែរអ៊ុំ?

ខ៖ ​គាត់មានឈ្មោះហិរ វ៉ុនគាត់ហោស

ក៖ គាត់ឈ្មោះហិរ វ៉ុនណ?

ខ៖ ឈ្មោះហិល វ៉ុន

ក៖ មានឈ្មោះហិល វ៉ុន ចុះអ៊ុំមានចងចាំថាអ៊ុំបានរៀនអាពាហ៍ពិពាហ៍ជាមួយប្រពន្ធរបស់អ៊ុំអត់ នៅថ្ងៃខែឆ្នាំណាចឹងហាស?

ខ៖ ខ្ញុំចាំឆ្នាំនៅឆ្នាំ1972

ក៖ នៅឆ្នាំ1972ណអ៊ុំ?

ខ៖ បាទ!!ហេចឹងហើយណខ្ញុំការនៅជំនាន់លុនណុលនឹងហាស

ក៖ នៅជំនាន់លុនណុលដូចជាខ្ទង់ហុកជាងហីអ៊ុំ?

ខ៖ មិនមែនទេខ្ទង់ចិតហើយហី?

ក៖ ដោយសារតែចូលឆ្នាំ1975នឹងចូលជំនាន់ពលពតណអ៊ុំ?

ខ៖ បាទ!!នៅឆ្នាំ1972បាទនៅឆ្នាំ1972នឹងខ្ញុំការនៅឆ្នាំ1972នឹង

ក៖ នៅឆ្នាំ1972?

ខ៖ នៅឆ្នាំ1972រឺឆ្នាំ1975ចឹងហោសខ្ញុំការនៅឆ្នាំ1972

ក៖ ចឹងអ៊ុំការអស់46ឆ្នាំហើយចឹង?

ខ៖ បាទ!!ខ្ញុំការនៅឆ្នាំ1972

ក៖ ចឹងកូនរបស់អ៊ុំកូនបងនឹងអាយុប៉ុន្មានដែរទៅ?

ខ៖ អាកូនបងនឹងអាយុចូលសាមជាងហើយទេ

ក៖ គាត់អាយុសាមជាងណអ៊ុំ?

ខ៖ បាទ!!ខ្ញុំមានកូន6នាក់

ក៖ អូ៎!!បាទអ៊ុំបាទ?

ខ៖ មានប្រុស4នាក់ នឹងស្រី2នាក់

ក៖ អូ៎!!បាទប៉ុន្តែអ៊ុំគិតថាកូនរបស់អ៊ុំឥឡូវនឹងគាត់ធ្វើអីគេដែរទៅអ៊ុំ?

ខ៖ កូនរបស់ខ្ញុំនឹងអាខ្លះទៅរត់ អាខ្លះទៅធ្វើការនៅរោងចក្រចឹងទៅស្រីៗៗត្បាញនៅផ្ទះចឹងទៅ អាប្រុសៗៗនឹងអាខ្លះទៅធ្វើការនៅរោងចក្រចឹងទៅអាខ្លះទៅរត់ម៉ូតូឌុប

ក៖ ប៉ុន្តែគាត់មានគ្រួសារអស់ហើយណអ៊ុំ?

ខ៖ មានអស់ហើយនឹងនៅតែអាមួយពៅគេទេកូនប្រុសមួយមិនទាន់មានប្រពន្ធ

ក៖ ប៉ុន្តែឥឡូវនឹងអ៊ុំនៅជាមួយកូនចៅរបស់អ៊ុំប៉ុន្តែឥឡូវនឹងចៅៗៗមានប៉ុន្មានដែរហើយអ៊ុំ?

ខ៖ មើលចៅចង់ភ្លេចហើយនេះ

ក៖ មានច្រើនពេកហោសអ៊ុំ?

ខ៖ មានពីរ បួន ប្រាំមួយ ប្រាំពីរនាក់

ក៖ ចឹងមានប្រាំពីរនាក់ហោសអ៊ុំ?

ខ៖ បាទ!!ទាំងប្រាំពីរនឹងមានប្រុសតែមួយទេ

ក៖ ចឹងស្រីទាំងអស់នឹង?

ខ៖ ស្រីទាំងអស់នឹង

ក៖ ចឹងចៅរបស់អ៊ុំនឹងសុទ្ធតែស្រី ចុះអ៊ុំគិតថានៅពេលដែរអ៊ុំចូលស្ដីដណ្ដឹងអ៊ុំស្រីនឹង គិតថាអ៊ុំចូលដណ្ដឹងដោយចិត្តឯងរឺមួយក៏ឪពុកម្ដាយជាអ្នកចូលស្ដីដណ្ដឹងអោយដែរអ៊ុំ?

ខ៖ ហេ៎!!នឹងឪពុកម្ដាយនឹងកាលពីជំនាន់ណុងមានតែឪពុកម្ដាយទេអត់មានដោយចិត្តឯងទេ

ក៖ ប៉ុន្តែកាលពីជំនាន់ណុងមានជាជំនូនជូនអត់លក្ខណះជាថ្លៃបណ្ណាការថ្លៃទឹកដោះហាសអ៊ុំ?

ខ៖ មានកាលពីជំនាន់ណុងវាមានតែខ្ញុំវាភ្លេច

ក៖ ប៉ុន្តែកាលនៅជំនាន់ណុងគេចាយលុយនៅអ៊ុំ?

ខ៖ លុនណុលចាយហើយតើ!!

ក៖ ប៉ុន្តែលុយនៅថ្លៃមែនទេអ៊ុំ?

ខ៖ បាទ!!លុយថោកដែរហើយនឹង

ក៖ ចឹងលុយថោក?

ខ៖ បាទ!!នៅជំនាន់លុនណុលថោកដែរនឹងហាស?

ក៖ ប៉ុន្តែមាសហោសអ៊ុំមាសថោក?

ខ៖ មាសហោស ហេ៎មាសនឹងក៏ថោកដែរកាលពីជំនាន់ណុងហោស

ក៖ អូ៎!!បាទអ៊ុំ?

ខ៖ បើជំនាន់ពលពតអានឹងបានវាអត់មានចាយលុយទេអានឹង

ក៖ ចុះអ៊ុំគិតថាអ៊ុំស្គាល់រយះពេលប៉ុន្មានដែរអ៊ុំបានអ៊ុំចូលស្ដីដណ្ដឹងគាត់?

ខ៖ ខ្ញុំកាលនឹងគាត់រត់មកនេះខ្ញុំអត់ស្គាល់ទេមកនឹងហាសគាត់រកម៉ែឪរបស់គាត់អត់ឃើញគាត់មក សួរខាងម្ដាយឪរបស់ខ្ញុំថាអោយតើចឹងចូលដណ្ដឹងទៅ

ក៖ អូ៎!!ប៉ុន្តែ?

ខ៖ កាលពីជំនាន់ណុងអត់មានស្រួលដូចឥឡូវនឹងទេអត់មានថាហេអ្នកឯងពេញខ្ញុំអីអត់បានទេកាលពី ជំនាន់ណុងហោសតឹងរឹងដែរតើ

ក៖ បាទ!!អ៊ុំបាទ?

ខ៖ បាទៗៗ!!

ក៖ បាទប៉ុន្តែដូចជាប៉ុន្តែអ៊ុំបានស្គាល់អ៊ុំស្រីនឹងប្រហែលជាប៉ុន្មានឆ្នាំដែរអ៊ុំពេលណុង?

ខ៖ ខ្ញុំអត់មានទេស្គាល់ប្រហែលជាពីរបីខែនឹង

ក៖ ស្គាល់ពីរបីខែណអ៊ុំ?

ខ៖ បាទ!!

ក៖ ប៉ុន្តែអ៊ុំអោយក្រុមគ្រួសាររបស់អ៊ុំចូលដណ្ដឹង?

ខ៖ បាទៗៗ!!នឹងហើយ

ក៖ ប៉ុន្តែមានអនុស្សាវរីយ៍អីដើរលេងជាមួយគា្នដែរទេ?

ខ៖ អត់ទេអត់មានទេពីព្រោះកាលនឹងខ្ញុំម្ដាយរបស់ខ្ញុំចង់រកប្រពន្ធអោយដែរណា

ក៖ បាទ!!អ៊ុំបាទ?

ខ៖ ប៉ុន្តែគាត់មិនពេញចិត្តគាត់អត់ពេញចិត្តខ្លួនគាត់ហាស

ក៖ បាទ!!អ៊ុំបាទ?

ខ៖ ពេលដែរគាត់បានឃើញប្រពន្ធរបស់ខ្ញុំនឹងគាត់ពេញគាត់ថាអាចនៅជាមួយគា្នបានថាគាត់អាចទុកចិត្ត បានចឹងហាសណាស់

ក៖ បាទ!!អ៊ុំបាទចុះអ៊ុំធ្លាប់បានរៀនអត់អ៊ុំកាលពីក្មេងហាស?

ខ៖ ខ្ញុំនឹងកាលណុងរៀនគេហៅថ្នាក់ទី3ហោស ថ្នាក់ទី1ចឹងហើយខ្ញុំដូចថារៀនបានត្រឹម3ថ្នាក់ទេ ពេលដែរចប់ទៅក៏ឈប់ចឹងទៅពីព្រោះឪពុករបស់ខ្ញុំបានស្លាប់អស់ហើយនឹង

ក៖ អូ៎!!បាទអ៊ុំចុះកាលណុងអ៊ុំរៀននៅណាដែរអ៊ុំ?

ខ៖ ខ្ញុំរៀននៅវត្តក្បាលកោះនេះ

ក៖ ប៉ុន្តែសាលាមានឈ្មោះអីគេដែរអ៊ុំ?

ខ៖ សាលាបឋមសិក្សាវត្តក្បាលកោះឧកញ៉ាទ័យ

ក៖ កោះឧកញ៉ាទ័យហោសអ៊ុំ?

ខ៖ បាទៗៗ!!រៀននៅសាលារៀនលោកគ្រូលោកជាអ្នកបង្រៀនហាស

ក៖ បាទ!!អ៊ុំបាទចុះកាលណុងកាលអ៊ុំរៀននឹងធ្លាប់មានមិត្តភក្តិដែរធំធាត់មកជាមួយគា្នអត់?

ខ៖ មានដែរ

ក៖ ដែររៀនជាមួយគា្នចឹងហាស?

ខ៖ បាទ!!មានប៉ុន្តែឥឡូវនឹងនៅខ្លះស្លាប់ខ្លះ

ក៖ ប៉ុន្តែមានច្រើនអត់អ៊ុំ?

ខ៖ បាទ!!មានច្រើនអូពួកម៉ាក់របស់ខ្ញុំនឹងមានច្រើនណាស់

ក៖ ចុះអ៊ុំអាចប្រាប់ឈ្មោះមួយចំនួនដែរអ៊ុំចាំរឺមួយក៏គាត់នៅណាអីចឹងឥឡូវនឹងហាស?

ខ៖ វាអាខ្លះទៅនៅកោះធំចឹងទៅ អាខ្លះក៏នៅនឹងចឹងទៅអាខ្លះក៏ស្លាប់ចឹងទៅ

ក៖ អូ៎!!

ខ៖ វាពិបាកដែរវាពិបាករៀបរាប់ដែរពីព្រោះវាច្រើនពេកហើយនឹង

ក៖ ប៉ុន្តែអ៊ុំធ្លាប់មានអនុស្សាវរីយ៍អីជាមួយគា្នអត់ជាមួយមិត្តភក្តិរបស់អ៊ុំហាស?

ខ​៖ អត់មានទេអត់ដែរមានអីកាលពីជំនាន់ណុងអត់ដែរមានដូចឥឡូវនឹងទេ អូនឯងហ៊ានតែធ្វើដូច អនុស្សាវរីយ៍ដូចឥឡូវនឹងអត់បានទេជំនាន់ណុងអត់មានទេអត់មានទៅអត់មានមកពីសាលាចឹងនាំគា្ន ផឹកចឹងអត់មានទេអត់បានទេ

ក៖ ប៉ុន្តែលក្ខណះថាអ៊ុំធ្លាប់ទៅស្រែធ្វើលេងអីនៅក្នុងសាលាជាមួយគា្នចឹងហាស?

ខ៖ អត់ទេតែសាលាមានធម្មតាលេងបាល់លេងអីមាន

ក៖ អូ៎!!

ខ៖ ប៉ុន្តែគ្រាន់តែថាអោយទៅផឹកស្រាផឹកអីអត់សូម្បីតែបារីជក់នឹងមិនបានផង

ក៖ បាទ!!អ៊ុំបាទ?

ខ៖ កុំនិយាយទៅដល់ផឹកស្រាអីបីយ៉ែអីតែបារីជក់នឹងមិនបានដែរ

ក៖ អូ៎!!ចឹងណ?

ខ៖ អូ៎!!កាលពីដើមនឹងវិន័យតឹង កាលពីដើមនឹងក្មេងឥឡូវនឹងឃើញគ្រូពាក់មួកអត់ដោះទេ ពីដើមនឹងគ្រាន់តែឃើញគ្រូមកទទឹមនឹងដោះមួយលោកគ្រូអញ្ចើញលោកគ្រូទៅណានឹង សុទ្ធអោនហោសអូអត់បានទេ

ក៖ បាទ!!អ៊ុំបាទ?

ខ៖ ជំនាន់ឥឡូវគ្រូមិនដូចគ្រូជំនាន់មុនទេសព្វថ្ងៃខ្ញុំមិនវៃប្រហារក្មេងស្គរក្រោយនឹងទេ

ក៖ បាទ!!អ៊ុំបាទ?

ខ៖ ប៉ុន្តែដូចអត់សូវគោរពគ្រូដូចជានាន់ពួកខ្ញុំទេ

ក៖ អត់ទេដោយសារតែឥឡូវនឹងគាត់រៀងខ្លាំងដែរ?

ខ៖ បាទអូនឯងមើលម្ដាយអោយឈប់មួយថ្ងៃអត់សុខចិត្តឈប់ទេណាស់ សុខចិត្តទឹកភ្នែកគេចពីសាលា អត់នៅទេអត់មានថាអូឈប់មួយថ្ងៃរឺពីរថ្ងៃអីអត់បានទេ គិតថាចង់ឈប់គឺមិនអោយឈប់ពីព្រោះគ្រូកាច​ពេកវិន័យច្បាប់គ្រូកាចពេក

ក៖ ចឹងមានន័យថាជំនាន់ណុងអ្នករៀនខ្លាំងៗៗហើយចឹង?

ខ៖ បាទ!!ហេមិនធម្មតាទេកាលជំនាន់ណុង

ក៖ ដូចថាគេរៀនដាច់ភ្នែកចោលហាស?

ខ៖ បាទ!!អូមិនធម្មតាទេ

ក៖ ប៉ុន្តែអ៊ុំរៀនពូកែហើយជំនាន់ណុង?

ខ៖ ខ្ញុំមិនពូកែប៉ុន្មានទេកាលពីជំនាន់ណុងខ្ញុំចេះដោយសារតែខ្ញុំក្មេងកំព្រា

ក៖ អូ៎!!ចឹងហោសអ៊ុំ?

ខ៖ ដល់ក្មេងកំព្រាវាគិតមុខគិតក្រោយហាសកាលណុងខ្ញុំអាយុ12ឆ្នាំទៅ13ឆ្នាំអីហើយខ្ញុំចេះគិតហើយ នឹង

ក៖ បាទ!!អ៊ុំបាទ?

ខ៖ ហើយកាលណុងប្អូនរបស់ខ្ញុំវាមានច្រើនដែរចឹងហាសកាលណុង ដល់ពេលវាច្រើនដែរកាលណុងវាស្លាប់អស់ហើយនឹងហាស

ក៖ បាទ!!អ៊ុំបាទ ចុះអ៊ុំគិតថាអ៊ុំមានចេះភាសាអីក្រៅពីភាសាខ្មែរទេអ៊ុំ?

ខ៖ ខ្ញុំអត់ចេះតែភាសាខ្មែរនឹង

ក៖ ចុះភាសាវៀតណាម ថៃអីនឹងអ៊ុំចេះទេ?

ខ៖ អត់និយាយរួមនឹងជៀសពីភាសាខ្មែរនឹងខ្ញុំអត់ចេះទាំងអស់នឹង

ក៖ ចឹងអ៊ុំគិតថាកាលពីក្មេងរហូតមកដល់ពេលនេះហាស អ៊ុំធ្លាប់ធ្វើការងារអីគេខ្លះដែរនៅក្នុងជីវិតរបស់អ៊ុំដែរ?

ខ៖ ខ្ញុំហោស?

ក៖ បាទ!!អ៊ុំ?

ខ៖ ខ្ញុំមានធ្លាប់ធ្វើអីមានតែធ្លាប់ធ្វើជាកសិករនឹងក្រោយពីនឹងទៅខ្ញុំបានទៅធ្វើការជារដ្ឋបានប៉ុន្មានដប់ឆ្នាំ​ទេនេះធ្វើជាមេភូមិគេនឹងហាស

ក៖ បាទ!!អ៊ុំបាទ?

ខ៖ ដល់ពេលឆ្នាំអណ័តទី2នឹងខ្ញុំបានឈប់

ក៖ អ៊ុំឈប់ធ្វើមេភូមិទៅ?

ខ៖ បាទ!!ឈប់ពីព្រោះវាចាស់ហើយអោយក្មេងស្គរក្រោយអោយអត់អោយឈប់ទេបើមិនអោយឈប់ ក៏ខ្ញុំសុំឈប់ដែរនឹងដូចលោកបួសចឹងហាសមិនអោយសឹកក៏សឹកដែរ

ក៖ បាទ!!អ៊ុំបាទត្រូវ

ខ៖ ពីព្រោះថាវាភ្លេចមុខភ្លេចក្រោយហាស

ក៖ អូ៎!!បាទ

ខ៖ ជួនណាជីវភាពក៏ទ្រុងយ៉ាប់ ហើយខ្ញុំបានធ្វើច្រើនឆ្នាំទៀតអោយគេធ្វើម្ដងទៅនឹង

ក៖ បាទ!!អ៊ុំត្រូវចុះអ៊ុំគិតថាពីមុនអ៊ុំមានធ្លាប់លក់ដូរ រឺមួយក៏ធ្លាប់ចិញ្ចឹមសត្វចិញ្ចឹមអីទេអ៊ុំ?

ខ៖ ខ្ញុំចិញ្ចឹមដែរសត្វគោរបស់ខ្ញុំនឹងមានតែ6-7ក្បាលដែរនឹង

ក៖ ចុះអ៊ុំចិញ្ចឹមអីគេខ្លះដែរទៅអ៊ុំ?

ខ៖ ចិញ្ចឹមតែគោទេ ចិញ្ចឹមគោនឹងសេះ

ក៖ អូ៎!!ចឹងមាន់ ទាអីអ៊ុំអត់ដែរចិញ្ចឹមទេ?

ខ៖ មាន់ចិញ្ចឹមដែរចិញ្ចឹមបានតែហូប រឺក៏ស៊ីអីចឹងហាស

ក៖ ប៉ុន្តែអ៊ុំចិញ្ចឹមគោនឹងលក្ខណះជាធំរឺមួយក៏ចិញ្ចឹមជាលក្ខណះជាគ្រួសារដែរអ៊ុំ?

ខ៖ ទេចិញ្ចឹមជាលក្ខណះគ្រួសារតើគ្មានធំអីទេ

ក៖ អូ៎!!បាទអ៊ុំបាទ?

ខ៖ គ្មានសម៉ាគមន៍អីអត់ទេ

ក៖ បាទ!!អ៊ុំបាទ?

ខ៖ ចិញ្ចឹមទៅត្រូវទៅទិញលក់ទៀតទៅចឹងទៅអាណាកើតកូនធំចឹងទៅលក់ទៀតទៅ

ក៖ ទិញលក់ៗៗចឹងណអ៊ុំ?

ខ៖ បាទ!!កូនក្រោយតរូវលក់ក៏លក់ទៅមិនត្រូវលក់ក៏មិនលក់ចឹងទៅ

ក៖ អូ៎!!បាទ ចុះអ៊ុំគិតថាជីវិតរបស់អ៊ុំមានការផ្លាស់ប្ដូរអីគេខ្លះដែរទៅអ៊ុំ?

ខ៖ ហេ៎!!អត់មានការផ្លាស់ប្ដូរអីក្រៅពីកសិករទេខ្ញុំ

ក៖ ចុះតាំងពីក្មេងរហូតមកដល់ឥឡូវ រហូតដល់អ៊ុំមានគ្រួសារនឹងអ៊ុំជីវិតរបស់មានការផ្លាស់ប្ដូរអីច្រើនទេអ៊ុំ?

ខ៖ វាមានឧបម៉ាថាយើងវាធ្លាប់តែស្លៀកតែខោខ្លីដើរចឹងទៅណាស់

ក៖ បាទ!!អ៊ុំបាទ?

ខ៖ តែឥឡូវនឹងយើងវាមានខោវែងដើរអីចឹងទៅណាស់

ក៖ អូ៎!!ចឹងហោសអ៊ុំ?

ខ៖ បាទ!!កាលពីដើមនឹងយើងគិតថានៅស្រុកកោះនឹងយើងមិនដែរមានបូតុងចឹងទេ ឥឡូវនឹងយើងវាកែប្រែបានទៅជាមានបូតុងចឹងទៅណាស់

ក៖ បាទ!!អ៊ុំបាទ?

ខ៖ ចឹងយើងកែប្រែទៅតាមនឹងទៅដែរចឹងទៅណាស់

ក៖ បាទ!!ចុះអ៊ុំគិតថាជីវភាពរឺមួយក៏សុខភាពអ៊ុំឥឡូវនឹងយ៉ាងម៉េចដែរអ៊ុំ?

ខ៖ អត់អីទេសុខភាពរបស់ខ្ញុំនឹងអត់អីទេ ជីវភាពរបស់ខ្ញុំក៏អត់អីដែរ

ក៖ ចឹងវាធម្មតាទេណអ៊ុំ?

ខ៖ បាទ!!ធម្មតាទេវាសមរម្យ វាមិនជ្រៅពេកវាមិនខ្ពស់ពេក

ក៖ បាទ!!អ៊ុំបាទ?

ខ៖ វាគ្រាន់តែប្រហែលគេប្រហែលឯងនឹងប៉ុន្តែនរណាគេមានគេមានតែគេចឹងទៅណាស់

ក៖ បាទ!!ត្រូវហើយអ៊ុំ ចុះអ៊ុំគិតថាម្ហូបអីគេដែរអ៊ុំចូលចិត្តពិសារដែរអ៊ុំ?

ខ៖ ខ្ញុំហោស?

ក៖​ បាទ!!អ៊ុំ

ខ៖ ខ្ញុំចូលចិត្តជាងគេនឹងគឺប្រហុកនឹង

ក៖ អូ៎!!ប្រហុកហោសអ៊ុំ ចុះភាគច្រើនម្ហូបទឹកអ៊ុំចូលចិត្តម្ហូបអីគេដែរអ៊ុំ?

ខ៖ ខ្ញុំចូលចិត្តសម្លម្ជូរ

ក៖ ស្លម្ជូរហោសអ៊ុំណ?

ខ៖ បាទ!!ស្លម្ជូរ

ក៖ អូ៎!!បាទអ៊ុំ?

ខ៖ ម្ជូរគ្រឿងនឹងចូលចិត្តណាស់

ក៖ ចុះកាលពីក្មេងអ៊ុំមានធ្លាប់ចូលចិត្តល្បែងប្រជាប្រិយ៍អីជាមួយមិត្តភក្តិដែរទេអ៊ុំ?

ខ៖ ខ្ញុំពីដើមហោស?

ក៖ បាទ!!អ៊ុំបាទ?

ខ៖ ពីដើមអត់ចូលចិត្តលេងអីទេពីព្រោះថាពីដើមនឹងពីដើមនឹងមានតែល្ខោន អក់កេះគេហៅល្ខោនលួង អីគេនឹងហាស

ក៖ បាទ!!អ៊ុំបាទ?

ខ៖ បាទ!!ដល់តែបុណ្យខែភ្ជុំអីយើងទៅតែវត្តចឹងទៅមើលគេអីចឹងទៅណាស់

ក៖ អូ៎!!ចឹងណអ៊ុំ?

ខ៖ អត់ដូចឥឡូវនឹងទេឥឡូវនឹងអូលេងម៉េចបាន

ក៖ ឥឡូវនឹងមានរាំរែកច្រើន?

ខ៖ ឥឡូវនឹងក្មេងឥឡូវ

ក៖ ប៉ុន្តែអាលក្ខណះបោះអង្គុញ ចោលឈូង ទាញព្រាត លាក់កន្សែងអីអ៊ុំលេងអត់?

ខ៖ លេងលេងអង្គុញអីពេលដែរចូលឆ្នាំអីចឹងហាស

ក៖ លេងនៅក្នុងភូមិរឺក៏អ៊ុំលេងនៅណាដែរអ៊ុំ?

ខ៖ លេងនៅក្នុងភូមិនឹងហាស លេងនៅវត្តអីចឹងទៅជួនកាលលេងនៅភូមិអីចឹងទៅ

ក៖ អូ៎!!ដោយសារតែវត្តនៅជិតនឹងហីអ៊ុំ?

ខ៖ វត្តនៅជិតនឹងតើ!!

ក៖ អូ៎!!បាទអ៊ុំចុះអ៊ុំចេះច្រៀងទេអ៊ុំ?

ខ៖ ខ្ញុំហោសខ្ញុំអត់ចេះទេ

ក៖ ប៉ុន្តែអ៊ុំចូលចិត្តស្ដាប់បទចំរៀងទេអ៊ុំ?

ខ​៖ ចូលចិត្តលក្ខណះបែបប្រពៃណីទេ

ក៖ លក្ខណះបែបបទបុរាណរឺមួយក៏បទសម័យដែរអ៊ុំចូលចិត្តដែរអ៊ុំ?

ខ៖ បទបុរាណៗៗ

ក៖ អូ៎!!បាទអ៊ុំបាទ?

ខ៖ ទូរស័ព្ទរបស់ខ្ញុំសុទ្ធតែបុរាណទេអត់មានសម័យទេ

ក៖ បាទ!!អ៊ុំចុះអ៊ុំគិតថាស្ដាប់ធ៌ម ស្ដាប់លោកទេសអីនឹងអ៊ុំចូលចិត្តទេ?

ខ៖ បាទ!!ស្ដាប់ធ៌មអីនឹងខ្ញុំចូឡចិត្តដែរតើ!!

ក៖ អូ៎!!បាទអ៊ុំបាទ?

ខ៖ លោកទេសណាដែរត្រូវជាលក្ខណះបានចូលចិត្ត លោកទេសណាដែរមិនត្រូវលក្ខណះទេមិនស្ដាប់ទេ

ក៖ បាទ!!អូចឹងណអ៊ុំណ?

ខ៖ មានលោកមួយអង្គនឹងអត់ចូលចិត្តសោះ

ក៖ ម៉េចចឹងអ៊ុំ?

ខ៖ លោកទេសវាអត់ត្រូវក្បួនអត់ត្រូវក្បួនជាលោកសង្ឃហាស

ក៖ អត់ដឹងថាលោកនឹងយ៉ាងម៉េចទេណអ៊ុំ?

ខ៖ អត់ដឹងទេលោកនឹងនៅឆ្ងាយនៅណាទេនៅខេត្តតាកែវហោសប៉ុន្តែខ្ញុំស្ដាប់តាមវិទ្យុ ហាស

ក៖ បាទ!!បាទអ៊ុំ?

ខ៖ អោយតែលឺលោកនឹងខ្ញុំបិទហើយ

ក៖ បាទ!!អ៊ុំចុះមាននរណាគេមួយនៅក្នុងក្រុមគ្រួសាររបស់អ៊ុំចេះលេងឧបករណ៍ភ្លេងដែ រទេអ៊ុំ?

ខ៖ អត់មាន

ក៖ ភ្លេងខ្មែរ ភ្លេងសៀម ភ្លេងពិនពាតអីអត់មានទេណអ៊ុំ?

ខ៖ អត់ៗៗអត់មានទេបាទអត់មានទេគ្មានតែម្ដងនឹង

ក៖ ចុះអ៊ុំគិតថាផ្ទះរបស់អ៊ុំមានលក្ខណះបែបណាតាំងពីក្មេងរហូតមកដល់ពេលនេះហាស ចង់និយាយថាកាលអ៊ុំនៅជាមួយឪពុកម្ដាយរបស់អ៊ុំកាលនៅពីក្មេងនឹងផ្ទះយ៉ាងម៉េច ហើយឥឡូវនឹងផ្ទះយ៉ាងម៉េចចឹងហាស?

ខ៖ អូ៎!!កាលពីខ្ញុំនៅជំនាន់នៅជាមួយឪពុកម្ដាយរបស់ខ្ញុំនឹងផ្ទះប្រកស្បូវនឹងនៅតូចនឹង

ក៖ អូ៎!!បាទអ៊ុំបាទ?

ខ៖ សសរឬស្សីនឹង

ក៖ បាទ!!អ៊ុំបាទ?

ខ៖ សសរឬស្សីដាក់មួយចឹងនៅអបមួយទៀត

ក៖ បាទ!!ប៉ុន្តែឥឡូវនឹងដូចជាផ្ទះយ៉ាងម៉េចដែរអ៊ុំ?

ខ៖ ផ្ទះខ្ញុំចឹងវាគ្រាន់បើជាងកាលខ្ញុំនៅជាមួយឪពុកម្ដាយរបស់ខ្ញុំហាស

ក៖ បាទ!!អ៊ុំប៉ុន្តែដូចជាផ្ទះរបស់អ៊ុំនឹងនរណាគេជាអ្នកសាងសងដែរអ៊ុំ?

ខ៖ ខ្ញុំ

ក៖ ចឹងអ៊ុំចេះធ្វើផ្ទះហោសអ៊ុំ?

ខ៖ អត់ទេប៉ុន្តែគ្រាន់តែជាអ្នកបង្កើតជាខ្ញុំ

ក៖ អូ៎!!បាទអ៊ុំបាទចុះអ៊ុំគិតថាមាននរណាគេម្នាក់នៅក្នុងក្រុមគ្រួសាររបស់អ៊ុំចេះធ្វើផ្ទះធ្វើអី ទេអ៊ុំ?

ខ៖ អត់ទេ

ក៖ ចឹងអត់មានទេណអ៊ុំណ?

ខ៖ បាទ!!អត់មានទេ

ក៖ ចុះអ៊ុំគិតថាផ្ទះរបស់អ៊ុំនឹងគេប្រើឧបករណ៍អីគេសំរាប់សាងសងវាដែរអ៊ុំ?

ខ៖ ឈើវាធ្វើពីឈើតើ!!

ក៖ ចឹងធ្វើពីឈើណអ៊ុំណ?

ខ៖ បាទ!!វាប្រកស័ង្កសី

ក៖ បាទ!!អ៊ុំបាទចុះអ៊ុំគិតថាអ៊ុំមានជំនាញអីដែរអ៊ុំគិតថាអ៊ុំស្ទាត់ជំនាញ ដែរអ៊ុំគិតថាអ៊ុំអាចធ្វើវាបានហាសអ៊ុំ?

ខ៖ ខ្ញុំហោស?

ក៖ បាទ!!អ៊ុំ?

ខ៖ ជំនាញបំផុតនឹងរឿងជំនាញភ្ជួរដីនឹងធ្វើកើតធ្វើនង្គ័លរនាស់កើតខ្ញុំធ្វើកើត មានស្គាល់នង្គ័លរនាស់គោទេ?

ក៖ ស្គាល់ខ្ញុំស្គាល់ដែរតើអ៊ុំ?

ខ៖ ខ្ញុំធ្វើកើតអោយខ្ញុំដឹកភ្ជួរនឹងខ្ញុំធ្វើកើតនឹង

ក៖ បាទ!!អ៊ុំបាទ

ខ៖ ភ្ជួរដីកើតអីចឹងហាស

ក៖ បាទ!!ចុះអ៊ុំគិតថាឪពុកម្ដាយរបស់អ៊ុំនឹងគាត់ធ្លាប់បង្រៀនពីជំនាញអីទៅអ៊ុំអត់?

ខ៖ ឪពុករបស់ខ្ញុំបានអីបង្រៀនបើខ្ញុំអាយុ9ឆ្នាំនឹងគាត់ស្លាប់បាត់ហើយនឹង

ក៖ អូ៎!!បាទចុះម្ដាយរបស់អ៊ុំគាត់មានធ្លាប់បង្រៀនពីជំនាញអីទៅអ៊ុំដែរទេ?

ខ៖ ម្ដាយរបស់ខ្ញុំគាត់មានធ្លាប់បង្រៀនពីជំនាញអីដូចមនុស្សប្រុសដែរ គាត់មានជំនាញត្បាញតែខ្លួនគាត់នឹង

ក៖ អូ៎!!ចឹងហោសអ៊ុំ?

ខ៖ ហើយដល់ពេលដែរកូនោរបស់ខ្ញុំគាត់ធំៗៗនឹងបានគាត់បង្ហាត់អោយវាបានអីចឹងទៅ ណាស់

ក៖ បាទ!!អ៊ុំបាទ?

ខ៖ គាត់ធ្វើចឹងប៉ុន្តែគាត់បង្ហាត់ខ្ញុំម៉េចត្រូវពីព្រោះជំនាញខាងស្រីខ្ញុំខាងប្រុស

ក៖ បាទ!!ត្រូវហើយអ៊ុំ?

ខ៖ ចឹងខ្ញុំ

ក៖ ចុះអ៊ុំគិតថាលក្ខណះថាវេញវល្លិ៍ កូរស្ករត្នោត ធ្វើផ្ដៅធ្វើកន្ទេលអីអត់មានទេណអ៊ុំ?

ខ៖ បាទ!!អត់មានទេនៅស្រុកខ្ញុំនឹងអត់មានទេដើមត្នោតដើមអីនឹងគ្មានទេ

ក៖ អូ៎!!បាទអ៊ុំចុះ?

ខ៖ ​ត្នោតនៅស្រុកនឹងទើបតែមានដាំនៅជំនាន់ឆ្នាំ1979នឹងទេ

ក៖ ចឹងហោសអ៊ុំ?

ខ៖ បាទ!!ពីដើមនឹងគ្មានត្នោតមួយទេនៅស្រុកនឹងហោស

ក៖ បាទ!!អ៊ុំចុះអ៊ុំគិតថាជីវិតរបស់អ៊ុំដូចជាមានការជួបការលំបាកអីគេតាំងពីក្មេងរហូតមក ដល់ពេលនេះ ដែរចឹងហាសអ៊ុំ?

ខ៖ ជួបដែរតើ!!

ក៖ កាលពីក្មេងនឹងអ៊ុំធ្លាប់ជួបការលំបាកអីគេខ្លះដែរអ៊ុំ?

ខ៖ ជួបត្រង់ថាម៉ែឪវាទីទាល់ក្រនឹងវាក្រពេកនឹងហាស ជួនកាលនឹងបាយជា មួយអំបិលនឹងក៏មានដែរ

ក៖ បាទ!!អូចឹងហោសអ៊ុំហើយយ៉ាងណាមួយនឹងឪពុករបស់អ៊ុំស្លាប់តាំងពីអ៊ុំនៅក្មេងទៀត?

ខ៖ បាទ!!រកម្ហូបអត់បានជួនកាលបាយទៅបាយមួយកំប៉ុងចឹងទៅបីទៅបួននាក់ចឹងទៅ ទឹកជាមួយអំបិល ចឹងទៅណាស់

ក៖ អូ៎!!ដោយសារតែយើងរកអត់បានណអ៊ុំ?

ខ៖ បាទ!!យើងកំសត់ប៉ុណ្ណឹង

ក៖ បាទ!!អ៊ុំប៉ុន្តែកាលពីជំនាញលុនណុលអ៊ុំនៅប៉ុណ្ណាដែរទៅអ៊ុំ?

ខ៖ លុនណុលនឹងខ្ញុំកំលោះហើយ

ក៖ អូ៎!!ចឹងអ៊ុំធំហើយហោសអ៊ុំ?

ខ៖ ខ្ញុំអាយុ22-23ឆ្នាំហើយនឹង

ក៖ ប៉ុន្តែកាលណុងអ៊ុំមានបញ្ហាអីសំរាប់កើតឡើងនៅក្នុងក្រុមគ្រួសាររបស់អ៊ុំអត់?

ខ៖ អត់មានទេមានតែរឿងថាកាលពីជំនាន់លុនណុលនឹងមានតែរឿងចាប់ធ្វើជាទាហ៊ាន

ក៖ ចាប់ធ្វើជាទាហ៊ាននឹងគេបំផ្លោងគ្រាប់បែកគ្រាប់អីនឹងហោសអ៊ុំ?

ខ៖ បាទ!!គេបំផ្លោងទៅបំផ្លោងមកនឹងយើងរត់ហាស

ក៖ យើងរត់តាមគ្រាប់បែកហោសអ៊ុំ?

ខ​៖ អត់ហ៊ាននៅអង្គុយចឹងទេទាហ៊ានចាប់យើងធ្វើជាទាហ៊ាននៅជំនាន់ណុងហាស

ក៖ ប៉ុន្តែកាលគេចាប់ធ្វើនឹងគេចាប់តាំងពីអាយុប៉ុន្មានបានគេចាប់ធ្វើជាទាហ៊ាន?

ខ៖ គេចាប់ចាប់ពីអាយុ18ឆ្នាំទៅដល់30ឆ្នាំនឹង

ក៖ ប៉ុន្តែអ៊ុំគ្រប់អាយុហើយ?

ខ៖ អើរពេញហើយអាយុ21ឆ្នាំ

ក៖ ហើយចឹងអ៊ុំគេចាប់បានអត់អ៊ុំ?

ខ៖ អត់ទេចាប់អត់បានទេយើងគេច

ក៖ យើងរត់រហូតណោះអ៊ុំ?

ខ៖ អើរយលងគេចចុះគេចឡើងចឹងទៅ

ក៖ ប៉ុន្តែពួកខាងណាគេមកចាប់យើងអ៊ុំ?

ខ៖ ពួកលុនណុលនឹងហាស

ក៖ ពួកលុនណុលហោសអ៊ុំ?

ខ៖ បាទ!!

ក៖ ចឹងគេដើររាតបាតតាមស្រុកតាមភូមិចឹងទៅ?

ខ៖ បាទ!!តាមភូមិចឹងទៅនឹង

ក៖ អូ៎!!ចុះអ៊ុំគិតថាកាលពីជំនាន់ពលពតនឹងអ៊ុំអាយុប៉ុន្មានដែរអ៊ុំ?

ខ៖ ខ្ញុំកាលពីជំនាន់ពលពតនឹងខ្ញុំអាយុចូលក្បែរ30ឆ្នាំហើយណាស់

ក៖ ប៉ុន្តែពេលណុងអ៊ុំមានគ្រួសារនៅអ៊ុំ?

ខ៖ ខ្ញុំមានហើយពេលណុង

ក៖ អូ៎!!មានហើយណអ៊ុំ?

ខ៖ បើមិនមាននឹងខ្ញុំទៅកងចល័តបាត់ទៅហើយពេលណុង

ក៖ ប៉ុន្តែពេលដែរអ៊ុំមានគ្រួសារចឹងអ៊ុំគេអោយធ្វើអីគេទៅអ៊ុំ?

ខ៖ គេអោយទៅភ្ជួរដីមើលគោ

ក៖ ប៉ុន្តែពេលណុងគេអោយអ៊ុំនៅជាមួយក្រុមគ្រួសារអ៊ុំអត់?

ខ៖ អូ៎!!កំរនៅជួបគ្នាណាស់

ក៖ យើងនៅបែកគា្នហោសអ៊ុំ?

ខ៖ បាទ!!ជួនកាលយើងទៅប៉ះស្រែងោចឹងទៅប្រពន្ធមានកងចឹងទៅ

ក៖ អូ៎!!បាទអ៊ុំបាទ?

ខ៖ កាលពីជំនាន់ពលពតគេមិនសូវអោយបានជួបគា្នទេ

ក៖ បាទ!!ប៉ុន្តែប៉ុន្មានខែគេអោយជួបគា្នម្ដងទៅអ៊ុំ?

ខ៖ បីទៅបួនខែអីទៅគេអោយជួបម្ដងចឹងទៅ

ក៖ ប៉ុន្តែកាលណុងគេជំលាសអ៊ុំទៅណាដែរទៅអ៊ុំ?

ខ៖ ខ្ញុំគេជំលាសពីភូមិនឹងទៅនៅនោះនៅភូមិឃុំនឹងដែរប៉ុន្តែនៅភូមិនោះនៅក្បាលកោះ ហោស

ក៖ បាទ!!អ៊ុំបាទ?

ខ៖ គ្រាប់តែថាខ្ញុំអត់បានទៅបាត់ដំបងនឹងគេចឹងហាស

ក៖ បាទ!!អ៊ុំបាទ?

ខ៖ បាទ!!ហើយកាលពីដើមនឹងមិនយើងមានគោមានពពែ

ក៖ បាទ!!

ខ៖ ចឹងគោខ្ញុំដកអោយប្អូនឯងហើយគោប្អូនឯងដកអោយនរណាគេផ្សេងចឹងទៅ

ក៖ ប្ដូរគា្នហោសអ៊ុំ?

ខ៖ បាទ!!មិនអោយកាន់សិទ្ធរបស់ខ្លួនឯងទេ

ក៖ ចុះពេលណុងអ៊ុំមានកូននៅអ៊ុំ?

ខ៖ កាលណុងកាលពីជំនាន់ពលពតនឹងខ្ញុំអត់ទាន់មានកូនទេ

ក៖ រហូតទាល់តែដាច់ជំនាន់ពលពតបានអ៊ុំយកកូនណអ៊ុំ?

ខ៖ មើលកាលណុងខ្ញុំមានកូនមួយដែរនៅឆ្នាំមួយពាន់ប្រាំបួនរយប៉ុន្មានទេនេះខ្ញុំភ្លេចបាត់ ទៅណាស់ ដូចនៅឆ្នាំ1986ចឹងហើយខ្ញុំមានកូនស្រីមួយនឹង

ក៖ នៅឆ្នាំ1986ផុតហើយនឹងនៅឆ្នាំ1976ហីអ៊ុំ?

ខ៖ បាទ!!នៅឆ្នាំ1976

ក៖ បាទ!!

ខ៖ នឹងខ្ញុំមានកូនស្រីមួយ

ក៖ កូនបងហោសអ៊ុំ?

ខ៖ កូនបងតែស្លាប់បាត់ហើយ

ក៖ អូ៎!!ចឹងហោសអ៊ុំ?

ខ៖ បាទៗៗ!!ចប់ឆ្នាំ1979នឹងបានខ្ញុំមានកូនមួយទៀត

ក៖ ចុះគាត់ស្លាប់ដោយសារតែអីគេដែរអ៊ុំ?

ខ៖ វាក្ដៅខ្លួន

ក៖ ចឹងមិនមែនស្លាប់ដោយសារតែពលពតធ្វើអីទេហោសអ៊ុំ?

ខ៖ អត់ទេស្លាប់ដោយសារតែក្ដៅខ្លួន

ក៖ ស្លាប់ដោយសារតែជំងឺក្ដៅខ្លួនទេចឹង?

ខ៖ ខ្ញុំអត់មានថ្នាំមានអីផងនឹងហាស

ក៖ បាទ!!អ៊ុំចុះអ៊ុំគិតថារបបអាហារនឹងយ៉ាងម៉េចដែរអ៊ុំកាលពីជំនាន់ណុងសំរាប់អ៊ុំពេល ណុង?

ខ៖ អើរវេទនាណាស់កូនអើយបើនិយាយពីម្ហូបអាហារចប់បាត់ទៅហើយនឹង និយាយពីស្ងោរត្រកួនស៊ី ទទេក៏មានដែរ

ក៖ អូ៎!!ប៉ុន្តែលឺថាពេលណុងគេអត់មានបាយអោយហូបណាហីអ៊ុំ?

ខ៖ បបរនឹងហាស

ក៖ អូ៎!!បបរហោសអ៊ុំ?

ខ៖ បាទ!!បបរនឹងហាសហើយថាបបរទៅឆ្អែតទៅនឹងបបរអត់ឆ្អែតទៀតនឹងហាស មិនមែនបបរដួសហូបមួយឆ្អែតទេណាស់

ក៖ បាទ!!

ក៖ វាល់ចាប់ទេឥឡូវនឹងឧបម៉ាថាប្អូនម្នាក់នឹងគេអោយតែពីរចានទេពីរចានពីរវែកអាធំៗ ៗនឹងហាស

ក៖ បាទ!!អ៊ុំបាទ?

ខ៖ បាទ!!ទឹករាវកឃ្លោកនឹងហុតទៅរួចមួយយប់កូរពោះ​ដូចឆ្កែចឹងហាសហើយពេលដែរយើងមកផ្ទះចឹង ហាសយើងមានត្រកួនអីចឹងស្ងោរលាយអីចឹងទៅស៊ីត្រកួនដូចជ្រូកចឹងហាស

ក៖ បាទអ៊ុំចុះពេលណុងគេអោយអ៊ុំធ្វើអីគេដែរអ៊ុំ?

ខ៖ កាន់គោភ្ជួរដីនឹង

ក៖ មានតែប៉ុណ្ណឹងទេមានតែប៉ុណ្ណឹងទេហោសអ៊ុំ?

ខ៖ បាទ!!មានតែប៉ុណ្ណឹងរែកទឹកស្រោចត្រឡាចចឹងទៅ

ក៖ ប៉ុន្តែចង់និយាយថាវាលស្រែធំហីអ៊ុំ?

ខ៖ ធ្វើចំការអត់មានស្រែទេមានតែចំការទេនឹង

ក៖ អូ៎!!ចឹងណអ៊ុំ?

ខ៖ នឹងធ្វើចំការនឹងក៏ធ្វើអោយលើសកំលាំងយើងដែរមិនមែនធ្វើមួយហត្តាឈប់ទេ កាន់ពីរបីនឹមចឹងទៅអោយធ្វើពីរហត្តាអីនឹង

ក៖ ធ្វើតែម្នាក់ឯងនឹង?

ខ៖ បាទ!!ធ្វើពីរបីនាក់ចឹងទៅកាន់គោពីរបីនឹមចឹងទៅ

ក៖ អូ៎!!បាទអ៊ុំបាទ?

ខ៖ គ្រាន់តែថាមានកំលាំងយើងចឹងហាស

ក៖ ចុះសំរាប់ក្រុមគ្រួសាររបស់អ៊ុំនឹងគេអោយធ្វើអីគេដែរអ៊ុំ?

ខ៖ ខាងស្រីៗៗនឹងគេអោយទៅដាំប៉េងប៉ោះអីដាំអីពោតអីចឹងទៅ

ក៖ អូ៎!!បាទ?

ខ៖ ចឹងទៅហើយខ្ញុំភ្ជួរដីចឹងទៅ

ក៖ ប៉ុន្តែពេលណុងអ៊ុំស្រីនឹងគេអោយទៅណាដែរអ៊ុំ?

ខ៖ គាត់ទៅធ្វើដីចំការនឹងដែរតែគាត់ទៅធ្វើចំការខាងនារី

ក៖ ប៉ុន្តែនៅឃុំជិតគា្នចឹងទៅ?

ខ៖ បាទនៅភូមិនឹងគ្រាន់តែថាគាត់ដាំនៅក្នុងភូមិចឹងទៅខ្ញុំនៅជាយចឹងទៅ

ក៖ អូ៎!ប៉ុន្តែគេមិនអោយយើងឃើញគា្នទេណអ៊ុំ?

ខ៖ បាទគេមិនអោយឃើញគា្នទេនឹងពួកនារីនឹងផ្សេងហើយពួកយើងប្រុសៗៗនឹងផ្សេង

ក៖ អូ៎!!ប៉ុន្តែដូចជាចឹងនៅក្នុងពលពតនឹងម្ដាយរបស់អ៊ុំនឹងគេអោយនៅផ្សេងដែរ?

ខ៖ គាត់នៅមនុស្សចាស់

ក៖ អោយនៅខាងមនុស្សចាស់ហោសអ៊ុំ?

ខ៖ បាទ!!អោយនៅមើលក្មេងៗៗ

ក៖ អូ៎!!ចឹងរហូតទាល់តែដាច់ពលពតបានអ៊ុំគេអោយបានជួបជុំគា្នវិញ?

ខ៖ បាទ!!ចឹងបានជួបជុំគា្ន

ក៖ ចុះយើងធ្វើម៉េចបានយើងគិតថាបានជួបជុំគា្នចឹងទៅអ៊ុំ ពីព្រោះកាលពីជំនាន់ណុងអត់មានទូរស័ព្ទមានអីទេណអ៊ុំ?

ខ៖ បាទ!!អត់មានទេ

ក៖ ប៉ុន្តែយើងធ្វើម៉េចបានយើងដឹងគា្នថានៅណាៗៗទៅអ៊ុំ?

ខ៖ អើរអូននឹងថាវាជាភ័ព្វវាសនាទេនឹងហេងទៅហេងមកអ្នកខ្លះបែកគា្នទាល់តែដល់ថ្ងៃ នឹង ផង

ក៖ មែនហោសអ៊ុំ?

ខ៖ បាទ!!អ្នកខ្លះបែកទាល់តែសព្វថ្ងៃនឹងអ្នកខ្លះបែកព្រាតម៉ែ អ្នកខ្លះព្រាតឪអ្នកខ្លះព្រាតប្រពន្ធកូនព្រាតប្ដី បាត់ចឹងទៅណាស់

ក៖ រកអត់ឃើញគា្ន?

ខ៖ រកអត់ឃើញនឹងបាទខ្ញុំជួបជុំចប់ចឹងទៅខ្ញុំមកជាមួយប្រពន្ធកូនចឹងទៅ

ក៖ អូ៎!!បាទអ៊ុំបាទ?

ខ៖ ខ្ញុំកាលពីជំនាន់ចប់នឹងគេអោយខ្ញុំទៅនោះទៅបឹងខាងកើតហោសរួចបឹងនឹងកន្លែងពួក អាអ្នកទោស ចឹងហាស

ក៖ បាទ!!អ៊ុំបាទ?

ខ៖ ខ្ញុំឡើងដើមរាំងមួយកាលណុងខ្ញុំដើរឡើងដើមរាំងដល់ពេលដែរឡើងៗៗចឹងទៅ ផុតព្រៃ

ក៖ បាទ!!អ៊ុំ

ខ៖ ងាកទៅកើតនឹងឃើញសុទ្ធតែអ្នកទោសហើយយើងនៅនឹងហើយវានៅប្រហែលជា ទួលប៉ុណ្ណឹងទេ នឹងប្រហែលជានិយាយរួមនឹងប្រហែលជា150ម៉ែត្រពីគា្នចឹងទៅចុះ

ក៖ អូ៎!!បាទអ៊ុំបាទ?

ខ៖ ហើយយើងឡើងលើដើមឈើមើលទៅចឹងហាស

ក៖ បាទៗៗ!!

ខ៖ ហើយដល់ពេលដែរគេថាអូពួកវៀតណាមចូលមកហើយនឹងខ្ញុំមកទាំងយប់នឹង

ក៖ ទៅរកវៀតណាមចឹងទៅ?

ខ៖ អត់ទេខ្ញុំដើរឆ្លងកាត់មកចឹងទៅមិនមែនខ្ញុំម្នាក់ឯងទេណាស់មានមនុស្សរាប់រយអ្នក ហាសមកពីបឹងនឹង

ក៖ បាទ!!អ៊ុំបាទ?

ខ៖ ឡើងមកៗៗចេះតែមកៗៗមកដល់ផ្ទះចឹងទៅ

ក៖ អូ៎!!ចុះ?

ខ៖ មកទាំងប្រថុយចឹងហាស

ក៖ អ៊ុំគិតថានៅពេលដែរដាច់ពលពតអ៊ុំមានការលំបាកអីផ្សេងដែរទៅអ៊ុំ?

ខ៖ ដាច់ពលពតនឹងដំបូងពិបាកដែរក្មួយពិបាកអត់មានចាន មានស្លាបព្រាមានឆ្នាំងអីទេ

ក៖ ពេលណុងយើងអត់ទាន់ដឹងថារកអីបានទេណអ៊ុំ?

ខ៖ អត់ទាន់រកអីបានទេហូ

ក៖ ប៉ុន្តែកាលពីជំនាន់ណុងដាច់ភា្លមៗៗនឹងគេមិនទាន់ចាយលុយទេណអ៊ុំ?

ខ៖ នៅទេអត់ទាន់ទេបាទ

ក៖ គេនៅដូរអង្ករដូរអី?

ខ៖ អង្ករនឹងស៊ីអាអង្ករពូជសេរីគេនឹងហោស

ក៖ បាទ!!

ខ៖ អូ៎!!យកមកស៊ីនឹងវេទនាណាស់ហើយអង្ករមិនមែនទៅទិញបានដូរបានទេណាស់

មិនទៅយកបានទេ ទៅលួចយកមកពីភ្នំពេញបានមកទេបាទ

ក៖ អូ៎!!មួយនឹងគេមានជាឃ្លាំងគេតែម្ដងនឹងរឺយ៉ាងម៉េច?

ខ៖ គេមានជាឃ្លាំង

ក៖ យើងទៅលួចមក?

ខ៖ បាទ!!យើងចូលយកវៀតណាមនៅណុង ជួនកាលវៀតណាមគេដេញប៉ុន្តែវៀតណាមគេអត់បាញ់ទេ ចឹងណាស់តែគ្រាន់តែដេញហើយទៅយើងគ្រាន់តែថាយើងយកអង្ករចឹងទៅចុះយើងអត់ចេះភាសាវៀតណាមនោះអី

ក៖ បាទ!!អ៊ុំ?

ខ៖ ប៉ុន្តែខ្ញុំបានម្នាក់នោះមួយដែរគាត់ចេះវៀតណាមទៅវាអោយយកតែមួយវេចមួយ

នាក់ទេវាថាយកតែម្នាក់បន្តិចៗៗបានហើយទុកអោយគេផងគេប្រាប់វានិយាយភាសាវៀតណាមចឹងទៅណាស់

ក៖ បាទ!!

ខ៖ ហើយអង្ករនឹងអត់សូវល្អផងនឹងបោសទៅវាហ៊ុយបំពោងចុះឃ្មោតស៊ីហោស

ក៖ អូ៎!!ដោយសារតែអង្ករនឹងវាយូរហើយណអ៊ុំ?

ខ៖ បាទ!!អង្ករយួនបើកឃ្លាំង

ក៖ អូ៎!!ចុះអ៊ុំគិតថានៅពេលដែរអ៊ុំមានក្រុមគ្រួសារដល់ឥឡូវនឹងអ៊ុំមានការលំបាកអីទេអ៊ុំ?

ខ៖ ហេ៎!!ដំបូងនឹងលំបាកដែរនឹងអូនអើយវាមិនស្រួលទេកសាងជីវភាពគ្រួសារនឹង

ក៖ ល្មមបានប៉ុណ្ណឹងណអ៊ុំ?

ខ៖ បាទ!!វាមិនធម្មតាទេនឹង

ក៖ បាទ!!

ខ៖ វាវេទនាមុខវេទនាក្រោយដែរនឹងហាសវាគ្រាន់តែថាមិនបានថ្លែងអស់នៅក្នុងចិត្តទេ ណាស់

ក៖បាទ!!អ៊ុំចុះអ៊ុំគិតថាអ៊ុំបានឆ្លងកាត់ការលំបាកដែរអ៊ុំបានលំបាកតាំងពីតូចរហូតមកដល់ពេលនេះ នឹងដោយរបៀបម៉េចដែរអ៊ុំដូចជាជំនះឧបសគ្គដោយរបៀបម៉េចដែរទៅអ៊ុំ?

ខ៖អូ៎!!វាលំបាកជាពិសេសនឹងគឺអាជំនាន់ពលពតនឹងតែម្ដងនឹងហាសនៅតែថ្ងៃស្លាប់ទៅមុខចឹងហាស

ក៖ បាទ!!អ៊ុំបាទ?

ខ៖ចឹងបានយើងបានមកដល់ថ្ងៃនេះយើងកុំគិតអីយើងគិតថាភ័ព្វវាសនាយើងល្អហើយបានបានរស់ បានទៅដល់ប៉ុណ្ណឹងហោស

ក៖ បាទ!!អ៊ុំបាទ?

ខ៖ កុំអីនឹងអាពតវៃចោលបាត់ទៅហើយនឹង

ក៖ អូហូ!!ចុះពេលណាដែរអ៊ុំគិតថាជាពេលដែរសប្បាយនៅក្នុងឆាកជីវិតរបស់អ៊ុំដែរទៅអ៊ុំ?

ខ៖សប្បាយជាងគេនឹងសប្បាយពេលដែរស្រុកអត់មានសង្គ្រាមអីចឹងទៅណាស់នឹងយើងអរសប្បាយ ចឹងទៅណាស់

ក៖ និយាយទៅយើងលែងមានការលំបាកអីហើយនឹង?

ខ៖បាទ!!អានឹងយើងលែងមានការលំបាកអីហើយនឹងកាលពីដើមនឹងស្មានេះអីថាប្អូនឯងបានអង្គុយ ជាមួយខ្ញុំបានហីនោះមាត់ទន្លេហោសឌឹងចុះឌឹងឡើង

ក៖ អូ៎!!ចឹងយើងរត់ទៅណអ៊ុំ?

ខ៖បាទ!!យើងរត់រកកន្លែងក្រាបនឹងហាសនឹងខ្ញុំជាមួយប្រពន្ធរបស់ខ្ញុំគេរត់ចោលពីភូមិអស់រលីង ហើយខ្ញុំមានដឹងណាពេលដែរក្រោកឡើងនឹងអត់ឃើញអ្នកស្រុកអស់រលីង ហើយនៅកំពុងនឹងដើរទៅ

ក៖ នាំគា្នរត់ទៅរហូតនឹង?

ខ៖ បាទ!!ក្រាបនៅនឹងដីនឹងទៅអូវេទនាណាស់ក្មួយឯងជំនាន់ណុងថាវេទនាៗៗហើយនឹង

ក៖ ចុះអ៊ុំគិតថាកាលពីក្មេងនឹងអ៊ុំធ្លាប់មានក្ដីស្រម៉ៃថាពេលដែរធំឡើងនឹងអ៊ុំចង់ធ្វើអីដែរទេ លក្ខណះថាប៉ងប្រាថ្នាហាស?

ខ៖អើរខ្ញុំគ្មានប៉ងប្រាថ្នាអីទេកាលពីជំនាន់ណុងខ្ញុំគ្មានប៉ងអីទេក្មួយអើយបើម៉ែឪយើងវាអត់ហាស

ក៖ អូ៎!!ចឹងហោសអ៊ុំ?

ខ៖ បាទ!!ចឹងវាមិនអាចទេ

ក៖ ប៉ុន្តែកាលជំនាន់អ៊ុំរៀននឹងនៅឆ្នាំណាដែរអ៊ុំ?

ខ៖ អូ៎!!ខ្ញុំភ្លេចឆ្នាំហើយកូនអើយកាលពីខ្ញុំរៀនហោស

ក៖ អូ៎!!ប៉ុន្តែគ្រាន់តែដឹងថានៅក្នុងជំនាន់លុនណុលហីអ៊ុំ?

ខ៖ បាទ!!នៅជំនាន់លុនណុលនឹង

ក៖ អូ៎!!បាទចុះបើសិនជាចង់អោយអ៊ុំផ្ដែផ្ដាំទៅកូនចៅជំនាន់ក្រោយៗៗនឹង អ៊ុំគិតថាអ៊ុំចង់ផ្ដែផ្ដាំអីទៅពួកគាត់ដែរអ៊ុំ?

ខ៖ ហេខ្ញុំផ្ដាំថាធ្វើយ៉ាងម៉េចអោយវាខំប្រឹងរកស៊ីកុំអោយប្រទេសវាកើតសង្គ្រាមហាស

ក៖ បាទ!!អ៊ុំបាទ?

ខ៖កុំភ្លើតភ្លើនអោយវាគិតអាគ្រឿងញៀនគិតអីនឹងគ្រាន់តែផ្ដែផ្ញើរទៅក្មេងៗៗស្គរក្រោយនឹងទេ

ក៖ បាទ!!មានអីចង់ផ្ដែផ្ដាំផ្សេងអត់អ៊ុំ?

ខ៖ បាទ!!អត់ទេមានតែប៉ុណ្ណឹងហើយអារឿងរកស៊ីមានបាននឹងអ្នកឯងរកខ្លួនឯងទេ ថាធ្វើម៉េចអារឿង អំពើដែរខុសច្បាប់នឹងយើងកុំទៅធ្វើ

ក៖ បាទ!!អ៊ុំ?

ខ៖ បាទ!!

ក៖ចឹងជាចុងក្រោយខ្ញុំអរគុណច្រើនដែរបានអោយខ្ញុំបានពីភាក្សាជាមួយអ៊ុំដែរទាក់ទងពីប្រវត្តិរបស់អ៊ុំហើយខ្ញុំនឹងដាក់ការសំភាសន៍មួយនេះដាក់ទៅក្នុងវេបសាយរបស់សាលាដើម្បីអោយកូនចៅជំនាន់ក្រោយៗៗរបស់អ៊ុំអោយគាត់បានស្គាល់ដូចអ្វីដែរអ៊ុំបានរៀបរាប់មិញចឹងហាសអ៊ុំ?

ខ៖ បាទ!!

ក៖ បាទចឹងអរគុណច្រើនអ៊ុំ៕៕៕